ΓΡΑΠΤΗ ΕΡΩΤΗΣΗ P-3515/02

υποβολή: Theodorus Bouwman (Verts/ALE) προς την Επιτροπή

(2 Δεκεμβρίου 2002)

Θέμα: Οι συνέπειες της απόφασης Simap της 3ης Οκτωβρίου 2000 (C-303/98), όσον αφορά την οδηγία 2000/34/ΕΚ σχετικά με την οργάνωση του χρόνου εργασίας και τις πρακτικές εργασίας των πυροσβεστών του Ρότερνταμ

Θα γνωρίζει βεβαίως η Επιτροπή σχετικά με τις αποφάσεις που εξέδωσε στις 3 Οκτωβρίου 2000 το Δικαστήριο των Ευρωπαϊκών Κοινοτήτων στο Λουξεμβούργο όσον αφορά τηνπόθεση Simap. Είναι επίσης βέβαιο ότι η Επιτροπή έχει προβεί σε ενέργειες ενώπιον των κρατών μελών, προκειμένου να επιστήσει την προσοχή τους στις συνέπειες που θα έχει η απόφαση Simap όσον αφορά την εφαρμογή της οδηγίας 2000/34/ΕΚ(1) η οποία ορίζει ότι οιπηρεσίες φύλαξης και συνεχούς παρουσίας εμπίπτουν στον ορισμό του χρόνου εργασίας που περιέχει η οδηγία και ως εκ τούτου λαμβάνονταιπόψη για τον καθορισμό της εβδομάδας εργασίας ανώτατης διάρκειας 48 ωρών.

Γνωρίζει η Επιτροπή ότι στις Κάτω Χώρες, περίπου 2 χρόνια μετά, σε πολλούς τομείς δεν έχει δοθεί ακόμη καμία συνέχεια στην ως άνω απόφαση του Δικαστηρίου και ότι η κυβέρνηση δεν έχει λάβει τα αναγκαία μέτρα προκειμένου να τεθεί τέρμα στην παραβίαση του κοινοτικού δικαίου, όπως συμβαίνει λόγου χάριν στην περίπτωση της πυροσβεστικήςπηρεσίας όπου οι εβδομάδες εργασίας κυμαίνονται μεταξύ 54 και 60 ωρών·

Εάν ναι, έχει κινήσει η Επιτροπή διαδικασία προσφυγής κατά των Κάτω Χωρών για παράβαση ή προτίθεται να το πράξει και πότε· Εάν δεν γνωρίζει η Επιτροπή την κατάσταση, είναι διατεθειμένη να προβεί στις σχετικές έρευνες·

Μπορεί να αναφέρει η Επιτροπή ποια κρίνει ότι είναι η λογική προθεσμία εντός της οποίας, μετά από απόφαση του Δικαστηρίου, ένα κράτος μέλος οφείλει να κατοχυρώσει τα αποκτηθέντα μέσω της εν λόγω απόφασης δικαιώματα των εργαζομένων, κατ' εφαρμογή του κοινοτικού δικαίου·

(1) ΕΕ L 195 της 1.8.2000, σελ. 41.

Απάντηση της κ. Διαμαντοπούλου εξ ονόματος της Επιτροπής

(23 Δεκεμβρίου 2002)

Το Δικαστήριο, στην απόφασή του της 3ης Οκτωβρίου 2000 επί τηςποθέσεως C-303/98 (SIMAP), αποφάνθηκε ότι όλες οι εφημερίες που πραγματοποιούν οι ιατροί των ομάδων πρώτων βοηθειώνπό το καθεστώς της φυσικής παρουσίας τους στο κέντρογείας πρέπει να θεωρούνται ως χρόνος εργασίας και, ενδεχομένως, ωςπερωριακή απασχόλησηπό την έννοια της οδηγίας 93/104/ΕΚ(1).

Μολονότι μια απόφαση του Δικαστηρίου επί προδικαστικού ερωτήματος δεσμεύει αμέσως, κατ'αρχήν, μόνον τα εθνικά δικαστήρια που είχαν επιληφθεί της διαφοράς, η ερμηνεία που δίδει επί διατάξεως του κοινοτικού δικαίου διευκρινίζει και αποσαφηνίζει τη σημασία και το πεδίο εφαρμογής του εν λόγω κανόνα, ήτοι τον τρόπο με τον οποίο ο συγκεκριμένος κανόνας πρέπει να ερμηνεύεται και να εφαρμόζεται ή θα έπρεπε να είχε ερμηνευθεί και εφαρμοσθεί αφότου τέθηκε σε ισχύ. Εξ αυτού του λόγου, οι αποφάσεις επί προδικαστικών ζητημάτων παράγουν de facto αποτελέσματα έναντι πάντων (erga omnes) και πρέπει να εφαρμόζονται σε παρεμφερείς, συγκρίσιμες ή ανάλογες έννομες καταστάσεις και σχέσεις. Επομένως, η έννοια του χρόνου εργασίας πρέπει να ερμηνεύεται εφεξής σύμφωνα με την εν λόγω απόφαση του Δικαστηρίου.

Σε αυτό το πλαίσιο,πενθυμίζεται ότι εναπόκειται στα κράτη μέλη να θέσουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με τις οδηγίες. Στα κράτη μέλη ανήκει επίσης να εξασφαλίσουν τον κατάλληλο έλεγχο και παρακολούθηση της εφαρμογής των εθνικών διατάξεων μεταφοράς των οδηγιών.

Η Επιτροπή αποφάσισε να δημοσιεύσει πρόσκλησηποβολής προσφορών για τη διεξαγωγή μελέτης ως προς την έκταση των αποτελεσμάτων και τις συνέπειες της απόφασης SIMAP για τα κράτη μέλη. Βάσει των συμπερασμάτων αυτής της μελέτης και των δικών της προβληματισμών, η Επιτροπή θα αποφασίσει ποια μέτρα ενδέχεται να προτείνει. Η Επιτροπή προτίθεται να θίξει επίσης το ζήτημα σε ανακοίνωση σχετικά με την οδηγία 93/104/ΕΚ, η οποία αναμένεται να εκδοθεί στα τέλη του 2003. Η εν λόγω ανακοίνωση εκδίδεται βάσει των άρθρων 18, παράγραφος 1 και 17, παράγραφος 4 της οδηγίας.

(1) Οδηγία 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας — ΕΕ L 307 της 13.12.1993.